《送长兄赴调上都次田俊卿韵二首》
宋代·廖行之

霜熟林空月满川，冲寒突兀耸诗肩。
便应策骥行夷路，不用燃犀照碧渊。
从昔正人终遇世，到今方士漫求仙。
老成谋国须吾辈，可笑轻疎贾少年。

作者简介：廖行之（1137～1189） ，字天民，号省斋，南宋衡州（今湖南省衡阳市）人。孝宗淳熙十一年（1184）进士，调岳州巴陵尉。未数月，以母老归养。告满，改授潭州宁乡主簿，未赴而卒，时淳熙十六年。品行端正，留心经济之学。遗著由其子谦编为《省斋文集》十卷，已佚。